ประเทศไทยใน พ.ศ. 2413

เหตุการณ์ที่เกิดขึ้นใน พ.ศ. 2413 (ค.ศ. 1870) ในประเทศไทย เป็นปีที่ 89 แห่งกรุงรัตนโกสินทร์ และเป็นปีที่ 3 ในรัชสมัยของพระบาทสมเด็จพระจุลจอมเกล้าเจ้าอยู่หัว และนับเป็นปี จ.ศ. 1231 (1 มกราคม - 31 มีนาคม) และ 1232 (1 เมษายน - 31 ธันวาคม) ในแบบปัจจุบัน

 ผู้นำ 
 พระมหากษัตริย์: พระบาทสมเด็จพระจุฬาลงกรณ์เกล้าเจ้าอยู่หัว
 ผู้สำเร็จราชการแทนพระองค์: เจ้าพระยาศรีสุริยวงศ์
 กรมพระราชวังบวรสถานมงคล: กรมพระราชวังบวรสถานมงคล 
 สมุหนายก: เจ้าพระยาภูธราภัย
 สมุหพระกลาโหม: เจ้าพระยาสุรวงษ์ไวยวัฒน์

 เหตุการณ์ 
 8 ตุลาคม - รัชกาลที่ 5 ออกประกาศพระบรมราโชบายห้ามต่อต้านขัดขวางหรือกลั่นแกล้งชาวสยามที่นับถือศาสนาคริสต์
 6 มีนาคม (ค.ศ. 1871) - พระบาทสมเด็จพระจุลจอมเกล้าเจ้าอยู่หัว เสด็จพระราชดำเนินโดยเรือพิทยัมรณยุทธออกจากกรุงเทพฯ ในการเสด็จประพาสเมืองสิงคโปร์ ปัตตาเวีย และเกาะชวา เสด็จกลับเมื่อวันที่ 15 เมษายน พ.ศ. 2414 การเสด็จประพาสครั้งนี้นับเป็นครั้งแรกที่พระมหากษัตริย์ในประเทศตะวันออกได้เสด็จออกประพาสต่างแดน

 ไม่ทราบวัน 
 พระบาทสมเด็จพระจุลจอมเกล้าเจ้าอยู่หัว ทรงพระกรุณาโปรดเกล้าฯ ให้พระยาสุรศักดิ์มนตรี (แสง ชูโต) จางวางมหาดเล็ก ทำการคัดเลือกบรรดาบุตรในราชตระกูล และบุตรข้าราชการที่เป็นทหารมหาดเล็ก เพื่อจัดตั้งเป็นกองทหารมหาดเล็กรักษาพระองค์
 พระบาทสมเด็จพระจุลจอมเกล้าเจ้าอยู่หัว โปรดเกล้าฯ ให้ขุดคลองเปรมประชากร
 การก่อสร้างเจดีย์องค์ใหม่ครอบองค์พระปฐมเจดีย์ จ.นครปฐม ที่ดำเนินการมาตั้งแต่ พ.ศ. 2396 เสร็จเรียบร้อย

 ผู้เกิด 
 มกราคม 
 20 มกราคม – พระครูวินัยธรมั่น ภูริทตฺโต เจ้าอาวาสวัดเจดีย์หลวงวรวิหาร รูปที่ 2 (มรณภาพ พ.ศ. 2492)
 23 มกราคม – หม่อมเจ้าพร้อม ลดาวัลย์ (หม่อมเจ้าพระศรีสุคตคัตยานุวัตร) เจ้ากรมภูษามาลา (สิ้นชีพิตักษัย พ.ศ. 2498)

 เมษายน 
 21 เมษายน – เจ้าจอมพิศว์ พระสนมในรัชกาลที่ 5 (อนิจกรรม พ.ศ. 2508)

 พฤษภาคม 
 10 พฤษภาคม – พระหลวงศรีธรรมศาสน์ (สิงห์ ธมฺมโชโต) เจ้าคณะหมวดประจำตำบลหัวขวาง (มรณภาพ พ.ศ. 2497)

 กรกฎาคม 
 25 กรกฎาคม – พระราชวรวงศ์เธอ กรมหมื่นชาญไชยบวรยศ อดีตเจ้ากรมเสบียงทหารบก (สิ้นพระชนม์ พ.ศ. 2462)

 กันยายน 
 4 กันยายน – พระเจ้าบรมวงศ์เธอ พระองค์เจ้าอิศรวงศ์วรราชกุมาร พระบรมวงศ์ (สิ้นพระชนม์ พ.ศ. 2415)

 ธันวาคม 
 12 ธันวาคม – พระวรวงศ์เธอ พระองค์เจ้าสนิทพงศ์พัฒนเดช อดีตรองเสนาบดีกระทรวงทหารเรือ (สิ้นพระชนม์ พ.ศ. 2481)

 ไม่ทราบวัน 
 พระครูประศาสน์สิกขกิจ (พริ้ง อินฺทโชติ) เจ้าอาวาสวัดบางปะกอก (มรณภาพ พ.ศ. 2490)

 ผู้เสียชีวิต 
 มีนาคม 
 6 มีนาคม – พระเจ้าบรมวงศ์เธอ กรมหมื่นภูบดีราชหฤทัย พระบรมวงศ์ (เกิด พ.ศ. 2369)

 มิถุนายน 
 1 มิถุนายน – เจ้าพระยาทิพากรวงศมหาโกษาธิบดี (ขำ บุนนาค) ผู้สำเร็จราชการในกิจการต่างประเทศ (เกิด พ.ศ. 2356)
 29 มิถุนายน – พระเจ้ากาวิโลรสสุริยวงศ์ เจ้าผู้ครองนครเชียงใหม่ พระองค์ที่ 6 (ไม่ทราบปีพระสมภพ)

 ตุลาคม 
 13 ตุลาคม – พระเจ้าราชวรวงศ์เธอ พระองค์เจ้าสุด พระบรมวงศ์ (ประสูติ พ.ศ. 2360)

 แหล่งข้อมูลอื่น 
 ปฏิทินปี 1870 - ประเทศไทย

หมวดหมู่:ประเทศไทยในปี พ.ศ. 2413